**Primjer broj 5- Obaveze**

**Klasa 4: dugoročna rezervisanja i obaveze**

40 Dugoročna rezervisanja

41 Dugoročne obaveze

42-Kratkoročne finansijske obaveze

43- Obaveze iz poslovanja

44-Obaveze iz specifičnih poslova

45-Obaveze po osnovu zarada i naknada zarada

46 Ostale obaveze

47-Obaveze za porez na dodatu vrijednost

48-Obaveze za ostale poreze, doprinose i druge dazbine

49-Pasivna vremenska razgraničenja

### 5-1:

Stanje na relevantnim računima glavne knjige trgovinskog preduzeca “X“ u mjesecu februaru je sljedeće: Tekući račun 48.000€, Akcijski kapital po osnovu običnih akcija 45.000€ (45.000 običnih akcija), Dobavljači 5.500€, Zemljište 2.000€, Kupci 2.000€, 000- Neuplaćene upisane akcije 5.000€, 310- Neuplaćene upisane akcije 5.000€

Prenijeti data stanja na račune glavne knjige, a zatim hronološki i sistematski proknjižiti sljedeće ekonomske promjene:

1. Poslovna banka nas obavještava da nam je odobrila namjenski dugoročni kredit za kupovinu opreme u vrijednosti 500.000€, sa rokom otplate 4 godine, uz godišnju kamatnu stopu 5%.
2. Prema fakturi br.2 nabavljena je mašina čija je kupovna vrijednost 400.000€, a iznos iskazanog PDV je 84.000€. Rok za plaćanje fakture je 8 dana. Obavezu prema dobavljaču izmirili smo iz odobrenog namjenskog dugoročnog kredita za nabavku opreme (veza promjena 1).
3. Banka nas obavještava da nam je odborila kratkoročni kredit u iznosu od 4.000€ i nenamjenski dugoročni kredit za izgradnju magacina u iznosu od 20.000€ (ugovor i izvod)
4. Obavještavamo kupca da smo mu zaračunali zateznu kamatu zbog kašnjenja. Obračunata kamata iznosi 59€ (kjižno pismo).
5. Na osnovu izvoda poslovne banke vlasnici su pozvani da uplate preostali duga za upisane akcije. Akcionari su izvršili uplatu na tekući račun ( izvod).

5-2:

Trgovinsko preduzeće „Centar promet“ DOO je na dan 01.12. 20xx. god imalo sljedeće stanje sredstava i izvora sredstava: Tekuci racun 6.000€, Dugoročni krediti 4.000€, Dobavljači 2.000€, Udjeli u osnovnom kapitalu 20.000€,

Hronološki i sistematski proknjižiti sljedeće relevantne poslovne transakcije:

1. Za izmirenje obaveze prema dobavljaču u iznosu od 2.000€ izdali smo mjenicu. Rok dospjeća mjenice je 50 dana, a godišnja kamata je 10%. Obračunati kamatu.
2. Prema izvodu poslovne banke:
3. iskupljena je mjenica o roku dosjelosti;
4. isplaćen je anuitet u iznosu od 220€. Iznos rate za otplatu dugoročnog kredita je 185€,
5. Primili smo rješenje o porezu na imovinu preduzeća na iznos 2.500€.
6. Kupac je uplatio avans u iznosu 3,300 € za nabavku robe koja će se isporučiti do kraja mjeseca (izvod)
7. Na dan 31.12. dio dugoročnog kredita koji dospijeva za plaćanje u roku od 12 mjeseci je 1.000€. Izvršiti potrebno knjiženje

## **Primjer broj 6- Materijal**

### 6-1:

Sljedeće poslovne promjene hronoloski i sistematski proknjižite u poslovnim knjigama preduzeća „Ultra sport“:

1. Po fakturi dobavljača nabavili smo 200kg materijala A po fakturnoj cijeni 3€/kg, 120 kg materijala B po fakturnoj cijeni 5€/kg i 300kg materijala C po fakturnoj cijeni 4€/kg. PDV u primljenoj fakturi iznosi 504 €. Troškovi prevoza po fakturi autoprevoznika iznose 150€, a PDV je 31,5 €. Materijal je primljen u magacin (prijemnica).Sastaviti pojedinačnu i zbirnu kalkulaciju nabavne vrijednosti materijala.
2. Po otpremnici dobavljača nabavili smo 200kg materijala A po fakturnoj cijeni 3€. Za prevoz, utovar i istovar primljena je faktura bez PDV koja glasi na iznos 80€. Materijal je primljen u magacin (prijemnica). Sastaviti pojedinačnu i zbirnu kalkulaciju nabavne vrijednosti materijala.
3. Preduzeće je poslalo na obradu i doradu 100 kg materijala C čija je nabavna vrijednost 424,20€ (otpremnica).
4. Od dobavljača smo dobili sljedeće fakture :
   1. fakturu sa PDV-om za nabavku 600kg materijala B koji je utovaren u vozilo. Fakturna vrijednost utovarenog materijala B je 3.000€, a iznos PDV u primljenoj fakturi je 630 €. Ugovorna klauzula je „franko magacin dobavljača“.
   2. faktura sa PDV-om za materijal koji je utovaren u vagon. Fakturna vrijednost 500kg materijala A je 1.500€, a iznos PDV u primljenoj fakturi je 315€. Ugovorna klauzula je „franko željeznička stanica kupca“.
5. Primili smo prijemnicu za prijem materijala B u magacin (veza promjena 4a). Troškovi prevoza po fakturi iznose 50€, a PDV je 10.5 €. Sastaviti zbirnu i pojedinačnu kalkulaciju nabavne vrijednosti primljenog materijala.
6. Od dobavljača smo dobili fakturu sa PDV-om na iznos 726 €, za ranije primljeni materijal po otpremnici (veza promjena 2 )